שיחה:טביעת הצוללת דקר

message: נראה שלפי כללי הכתיב המלא צריך להיות אובדן הצוללת דקר. דיסקוברי - שיחה 02:50, 13 בינואר 2012 (IST)
replies: text: כך לפי הכללים הנהוגים בוויקיפדיה העברית, אך לא לפי כללי האקדמיה ללשון העברית. דוד שי - שיחה 21:49, 13 בינואר 2012 (IST)
thread_title: שם הערך

message: הפרק הזה חיוני לערך. על מנת להדגיש את התווך שבו פועל מי שמפעיל צוללות. ולאור השאלה שהועלתה לבדיקת האלוף טל באם יש לישראל או אין את הכושר הטכני הבסיסי לעסוק בכך. הסיפור של צוללות הדפנה מראה על אפשרויות שחדירת מים מהשנורקל גורמת לאובדן שליטה בצוללת. כמו כן למדים על כך שהסיכון להתנגשות גבוה בהרבה מאשר לכלי שייט המפליג על השטח. כמו כן על היחס של העמים במעצמות הימיות לארועים כאלה. כבודו של הערך צוללת במקומו מונח. יתכן שהפרק צריך להיות במצב של collapsible אבל אם לחתוך אותו לחלוטין פוגע בערך. קודקוד צהוב - שיחה 18:29, 14 בינואר 2012 (IST)
replies: text: לדעתי הפרק מיותר בערך זה, ומקומו בערך צוללת, לשם העברתי אותו. בערך שלפנינו ניתן להסתפק בשני משפטים, המציינים שאסונות של אובדן צוללת אירעו גם בציים אחרים, ולהפנות לפרק המתאים בערך "צוללת". אוסיף שהפרק כלל אינו עונה לשאלה של האלוף טל - העובדה שגם בציים אחרים טבעו צוללות אינה אומרת דבר על חיל הים הישראלי. חלק מהתאונות המפורטות בפרק בולטות בחוסר הרלבנטיות לאובדן הדקר, ואינני רואה שום סיבה להכללתן כאן. דוד שי - שיחה 18:51, 14 בינואר 2012 (IST)
replies: text: : כמו דוד, עם הפניה לפיסקה עצמה בערך צוללות. דיסקוברי - שיחה 02:18, 17 בינואר 2012 (IST)
replies: text: :: דעתי כדעתו של קודקוד צהוב. אולי יש לקצר, אבל יש חשיבות לפרק הזה בערך הנוכחי. קלונימוס - שיחה 11:43, 17 בינואר 2012 (IST)
replies: text: :::דוד שלום תודה על תשומת הלב. הרלבנטיות של ארועים אחרים היא בכך שנושא הצוללות לא ידוע כמו תאונות באמצעי הנעה אחרים  אוטובוס, רכבות, כלי שייט ומטוסים שאין מקום לספר על רכבות אחרות וכו'. על צוללות לא יודעים למה הן טובעות. הערך מדבר על תעלומה ששרתה הרבה שנים ולמה היא נוצרה והתקיימה. האלוף טל ענה על השאלה שהיתה רלבנטית בזמנו בעצמו. ושייטת הצוללות הוכיחה מאז שחיל הים הישראלי מסוגל להפעיל צוללות יפה מאוד. <S>הצוללות הבריטיות רלבנטיות כי הם מועלות בדו"ח אראל. הצוללות הצרפתיות רלבנטיות כי קרו מייד עם הארוע של הדקר המינרב נשארה תעלומה. האורידיצה נדרסה ע"י אוניה והאניה לא יודעת על כך. לכן הערכת החסר שניתנה בדו"ח אראל להתנגשות שגויה. התקלה בצוללת פלורה הבהירה  שמים נכנסים דרך השנורקל בים סוער. וגם אם בכמות מועטה יוצרים קצר חשמלי ואובדן שליטה. הצוללות האמריקאיות רלבנטיות כי הסקורפיון קרתה באותה שנה ובאותה שנה גם נמצאה. הצוללת האמריקאית מסדרת בלאו רלבנטית כי למרות שנבנתה באותה תקופה של הדקר לא הסכימו המתכננים האמריקאים לאפשר שילוב ישיר של מנועי הדיזל להנעה. ואז ניצלה כי ניתן היה לתת מלא אחורה על המנועים חשמליים.   הצוללות הרוסיות רלבנטיות כי את הK129 מצאו ואף חילצו בלב האוקינוס. כלומר בתחילת שנות ה70 היה ניתן לאתר ואפילו למשות. הצוללת בים הארקטי המוסתרת מהעם הרוסי אבדה בסמיכות זמנים לדקר. הבושה שלהם בכך שחודש ימים נתנו לצוות לגווע כל כך גדולה. שמתוך מוזיאון הצוללות הרוסי עצמו משייכים את אבדנה להתנגשות עם הדקר. מופרך ככל שיהיה.  אם זאת כדי לרצות חברים שחושבים אחרת הצעתי לעשות את הרשימה בצורה של collapsible בינתיים עוד לא למדתי את הקוד המתאים לעשות זאת. </S>קודקוד צהוב - שיחה 15:54, 19 בינואר 2012 (IST)
replies: text: :::: אני לחלוטין נגד הסתרה! אם מחליטים שפה, אז פה, אבל בלי הסתרות. לא ידוע לי על ערך אחר בו מסתירים תוכן. מסתירים לפעמים רשימות, אבל לעולם לא תוכן. דיסקוברי - שיחה 00:27, 20 בינואר 2012 (IST)
לדוד שי קלונימוס ודיסקוברי שלום! קיבלתי וערכתי מחדש את הפרק תוך ציון הרלבנטיות של הארועים לנושא הדקר. קודקוד צהוב - שיחה 15:00, 21 בינואר 2012 (IST)
thread_title: תקלות בצוללות בציי המעצמות

message: בפתיח נכתב "שסימונה". לא נהוג לאמר "שמספרה" ? אייל המהולל - שיחה 21:07, 14 בינואר 2012 (IST)
replies: text: :אייל שלום, אכן יש מקום לשינוי הנוסח תודה קודקוד צהוב - שיחה 15:28, 19 בינואר 2012 (IST)
thread_title:  סימונה ? 

message: ערך מרתק ומצמרר , מקיף ואמין , הסוגר מעגל רב שנים של שמועות ואי-ודאויות . תודה ! 79.177.169.211 16:14, 17 בינואר 2012 (IST)
replies: text: תודה גם למגיב, והמלצה  להירשם כמשתמש. הנושא עצמו נוגע בעצבים חשופים של לא מעט אנשים בציבור. לכן ההשקעה בו שווה את ערכה. קודקוד צהוב - שיחה 15:03, 21 בינואר 2012 (IST)
thread_title:  תודה לכותב הערך 

message: * החיפוש האחרון במזרח הים האגאי באפריל 1996 התבצע לא ע"י יחידת האיתור אלא ע"י חברה חיצונית שנשכרה במיוחד.
* לאחר החיפוש במזרח הים האגאי יצאה יחידת האיתור לסרוק את האזור מזרחית לפורט סעיד שבו חברת אוקיאנה "חיפשה" קודם לכן וטענה שאולי מצאה את הדקר. חיפוש זה נערך ביולי או אוגוסט 1996.
replies: text: :תודה למעיר האלמוני. הוספנו סעיף בטבלת החיפושים על שני הסודרים. תודה קודקוד צהוב - שיחה 16:03, 19 בינואר 2012 (IST)
thread_title:  תיקונים מינוריים לטבלת החיפושים 

message: # אני מציע לתת במפה את מקום הטביעה עצמו, ולא את מיקום הדיווח האחרון. זה מה שמעניין. ראו כאן את מיקום הטביעה, מהערך אח"י דקר.
# התמונה עם המסלול ממש לא מדויקת! נקודת הטביעה עשרות אם לא מאות ק"מ מערבה ממה שבמפה זו. האם צבע אדום מסמן מסע בצלילה? אם כן, צריך לציין זאת. דיסקוברי - שיחה 03:38, 22 בינואר 2012 (IST)
replies: text: :דיסקוברי שלום! אכן נגעת בנקודה חשובה. חיל הים רצה לשמור את אתר השברים המדוייק  חסוי. הוא נמצא במים בינלאומיים ומאוד היה מביך אם מישהו היה מחליט לחטט שם. איני יודע אם האתר שנמצא בטבלה בערך אח"י דקר מדויק ואיך הגיעו אליו. אני מעביר בקשה בדף השיחה שם להוריד אותו. בערך הנוכחי אתר השברים מוגדר 270 מייל מחיפה והוא מספיק לכל דבר וענין. וחזרה לנושא המפות. לדעתי שתיהן אינן מוסיפות דבר לערך. יש מספיק תרשימים אחרים לנושא. קודקוד צהוב - שיחה 13:00, 22 בינואר 2012 (IST)
replies: text: :: בדקתי. זה לא מקום הטביעה אלא מקום השדר האחרון שהוא נתון גלוי. עדכנתי בערך אח"י דקר בהתאם. אני דווקא מוצא את המפה הצבעונית עדיפה ועל כן יש לתקן אותה. המפה האחרת היא תרשים קלוש שנסרק באיכות ירודה ואי אפשר לקרוא שם כלום, אפילו בהגדלה מירבית. אין בו טעם, ראו משמאל. דיסקוברי - שיחה 13:20, 22 בינואר 2012 (IST)
replies: text: :::המפה הצבעונית נותנת מושג כללי לגבי מסלול הדקר, אפשר לציין את זה על התמונה. כפי שקודקוד ציין, מיקום הטביעה הוא חסוי. חשבתי שנכון לציין את מיקום הצוללת בעת התשדורת האחרונה, כדי לתת מושג על האיזור בו טבעה. זה חשוב גם כדי להבין את הפרכת המסקנות שהגיעו אליהן בעת בדיקת המצוף. 14:34, 22 בינואר 2012 (IST)
replies: text: :::: ביקשתי מגרפיקאיות הבית לעדכן את המפה על פי האמור. בכל מקרה אין להסיר את המפה ללא דיון. דיסקוברי - שיחה 23:26, 22 בינואר 2012 (IST)
replies: text: ::::: אין על Ori~! סודר. דיסקוברי - שיחה 06:48, 23 בינואר 2012 (IST)
חוזר על הבקשה להוציא את שתי המפות הצבעוניות. המפה "מסעה האחרון..." אינה מפה ימית מקובלת. היא מושכת את העין בצבעוניותה ומסיחה את הדעת ממפת הדיווחים שהיא מלמדת הרבה על מה שהתרחש. מקומה אולי יכירנה בערך המתומצת אח"י דקר ולא בערך המפורט כאן. והמפה "נקודת השידור האחרון" אמנם צבעונית אך הכותרת מטעה. זהו האתר האחרון המתייחס ב240600 אחריו היה מברק ב241207, שידור בקורת ב241815 והשידור האחרון נעשה ב 250002 וכלל רק את המילה "בקורת". כאשר הצוללת מתקדמת ב7.5 קשר על הנתיב. האתר שדווח - במעלות ודקות ולא כלל שניות -  כבר מופיע בשלושת התרשימים בשחור לבן. תרשימים אלה הם אוטנטיים, שנעשו בשנת 1968 ועמדו לנגד עיני מקבלי ההחלטות והמחפשים במשך השנים. האתר האחרון שדווח מופיע גם בתרשים הצבעוני "איזורי החיפוש בפועל" שנעשה במיוחד לצורך הערך. המפה הירוקה  שמראה ים תיכון ונקודת דיווח מושכת חזרה לכיוון התעלומה ופשוט מיותרת. קודקוד צהוב - שיחה 13:10, 25 בינואר 2012 (IST)

text: כאמור לעיל, מפת התרשימים אינה קריאה ואינה מלמדת כלום. המפה הצבעונית יאה לקורא המחפש לדעת את המסלול. לא עוסקים פה בניחושים. אם יש לך קואורדינטות מדויקות של נקודת השידור האחרונה, לא בעייה לעדכן את מפת המיקום. דיסקוברי - שיחה 20:09, 24 בינואר 2012 (IST)
replies: text: :דיסקוברי חבל שאינך שם לב לנאמר או שסתם לא בא לך ללמוד. מפת התרשים מראה את הדיוק בה שמרה הדקר על המסלול ואת המהירות הממוצעת הגבוהה שלה. כל ההסבר במפה הצבעונית שגוי. הצבעים של המסלולים לא מדויקים, נקודת השידור האחרון 250002 נמצאית 135 מייל מזרחה מהנקודה המסומנת. לפני אמצאת הגיפיאס אף כלי שייט לא דיווח את מקומו ביותר ממעלות ודקות כי אין לו יכולת דיוק כזאת. אתר  האחרון שדווח ב240600 מופיע ביותר מארבע מקומות. והינו רשום כאן שוב 34-16 צפון, 26-26 מזרח. קודקוד צהוב - שיחה 13:10, 25 בינואר 2012 (IST)
replies: text: :: אולי מפת התרשימים "מפת התרשים מראה את הדיוק בה שמרה הדקר על המסלול ואת המהירות הממוצעת הגבוהה שלה" אבל אף אחד לא מסוגל לקרוא אותה. במצבה כרגע אין בה ערך. אם אתה רוצה שגם נראה מה כתוב שם, סרוק בבקשה שוב באיכות נורמלית. בכל מקרה יש מקום גם למפה הצבעונית הנהירה. את הקורא המצוי לא מעניין המסלול ברמת דיוק של 100 מטר. הוא רוצה לראות בשנייה מאין ולאן. דיסקוברי - שיחה 20:49, 25 בינואר 2012 (IST)
replies: text: :::עם עיקש תתעקש ועם פתל תתפתל. המעטתי את הנזק ע"י תיקון השגיאות במפות. קודקוד צהוב - שיחה 11:01, 1 בפברואר 2012 (IST)
thread_title: בעיות במפות

message: קודם כל, תודה על כתיבת הערך המפורט הזה.
אני עורך קצת הגהה לערך, ובמהלכה נתקלתי במספר קישורים לאתר "יזכור" משמות של אנשי צוות. זה לא נהוג, ובאופן כללי אין ליצור קישורים חיצוניים מגוף הטקסט. אם לדעתכם חשובים הקישורים, ניתן להוסיפם כהערות שוליים. בברכה, ‏Ofekalef • שיחה • הצטרפו למיזם המקורי!‏ 14:23, 3 בפברואר 2012 (IST)
replies: text: לא כל כך מסכים איתך, אופק. בהחלט נהוג, במקרה של חללים, להפנות ישירות מתוך הערך לדף ה"יזכור" שלהם, וישנם מאות קישורים כאלה - ראה לדוגמה בחיפוש הזה. אישית אני חושב שזוהי פשרה סבירה, מכיוון שאין אפשרות ליצור ערך על מרבית החללים. Noon - שיחה 15:17, 3 בפברואר 2012 (IST)
replies: text: : כמו NOON. מקובל ואף רצוי. דיסקוברי - שיחה 15:24, 3 בפברואר 2012 (IST)
thread_title:  קישורים ישירים 

message: אני מציע את הערך מכיוון שהוא ערך ארוך (מאוד!) ומקיף. ראוי לדעתי להמלצה. אורח פורח - שיחה 03:00, 3 בפברואר 2012 (IST)
replies: text: שוב אורך? כמה פעמים צריך לחזור על העובדה שזה לא קריטריון למומלצות.  אביהו • שיחה 11:01, 3 בפברואר 2012 (IST)
ומקיף. האורך הוא לא קריטריון, אבל הוא מאפשר ברירה ראשונית. אנסח אחרת: עברתי על הערך (לא מילה במילה אבל חלקים עיקריים) ונראה לי שהוא מסביר את העניין היטב, בעל מקורות וכתוב טוב (יכול להיות שיחלקו עלי). לטעמי הוא ראוי להמלצה. אורח פורח - שיחה 13:49, 3 בפברואר 2012 (IST)

text: אכן (ארוך ;)) הוא מקיף ועשוי ביסודיות. כיכר השבת • שיחה • שָׁמוֹר וְזָכוֹר  14:59, 3 בפברואר 2012 (IST)
* באופן עקרוני נראה שהערך טוב, ומקיף את העניין בצורה טובה. עם זאת, דרושה עוד הגהה (שאותה אני מבצע כעת, אבל אשמח אם ייצטרפו אליי), ומספר המקורות לא מספק; רוב הערות השוליים משמשות להסברים ולא להפניה למקורות, ואני יכול למנות מקומות רבים המצריכים מקורות. אם ירצה כותב הערך, אשמח להוסיף  (או הערה מוסתרת) במקומות שלדעתי נדרשים, על מנת שיהיה לו קל להוסיפם. שבת שלום, ‏Ofekalef • שיחה • הצטרפו למיזם המקורי!‏ 15:03, 3 בפברואר 2012 (IST)
*  ראוי בהחלט. בנימין - שיחה - עזרו ותרמו למיזם היונקים שהצליחו לשחות 15:55, 3 בפברואר 2012 (IST)
* . הערך מצויין אבל מאוד צעיר. עדיין נעשות עריכות כמעט מדי יום, אין יציבות נדרשת. גיא - שיחה 17:38, 3 בפברואר 2012 (IST)
*  . הערך כרגע עמוס בבעיות של סגנון כתיבה לקוי, בעיקר בקטעים הנוגעים למציאת הצוללת. שם הערך צריך להיות בפשטות טביעת הצוללת דקר ולא השם הנוכחי שכולל את "אובדן" . כאשר שני אלה יטופלו אפשר להיכנס לדיון. איתן - שיחה 08:56, 4 בפברואר 2012 (IST)
replies: text: : דוגמא: כדי לשקול את התאוריות המועלות בשמועות השונות, חשוב לדעת את מה שקרה לצוללות בציים אחרים. לכן המקרים שהיו ידועים בעת האירוע תוארו בדו"ח אראל. מדיניות חיל הים שלא למסור את מלוא הערכתו לציבור לא הייתה ייחודית לו. מסקירת הנעשה בציי העולם נראה כי מרביתם נוקטים בחסיון מקסימלי על נושאי הפעלת צוללות בכלל ותקלות בפרט. הפעלת צוללת היא פעילות מסובכת ומורכבת, רוויה בסיכונים. נראה שהוותק בהפעלת צוללות אינו מהווה כלשעצמו חסינות בפני תאונות או תקלות. קודקוד צהוב
*  אין ספק שהערך מושקע ומקיף מאד. אבל עדיין הערך צעיר. צריך לתת זמן לאבולוציה לעשות את שלה. אייל המהולל - שיחה 20:01, 14 בפברואר 2012 (IST)
thread_title:  הערות מרשימת ההמתנה 

message: לאחר העברה מאובדן הצוללת דקר לשם הצוללת דקר, לא ברור לי זכות קיומו של ערך נפרד לאח"י דקר ‏Tomtom‏ ‏ • שיחה 15:04, 14 בפברואר 2012 (IST)
replies: text: : לדעתי מספיק ערך אחד וצריך לתת לו שם קצר והקליט ביותר, - מוצע הצוללת דקר - כפי שנהג הציבור לקרוא לה. המסקנה על הצורך באיחוד נובעת מפניות של מתענינים מהם צוללנים אשר הסתבכו בין שני הערכים. לצערנו הדקר לא הספיקה לתת שירות ולהעמיד דורות של ימאים כמו אניות אחרות של החייל. הדקר טבעה בהפלגה ארצה עדיין ללא חימוש ועם הצוות הראשוני. על כן כל מה שיש לספר הינו על ההפלגה לארץ, הטביעה, התעלומה, שלא היתה צריכה להתפתח והחיפושים, שיכלו להיות יותר ממוקדים. מי שירצה ללמוד על HMS TOTEM יוכל לגשת לויקיפדיה האנגלית. קודקוד צהוב - שיחה 16:14, 14 בפברואר 2012 (IST)
יש שתי קבוצות של נושאים שקשורים לדקר:
# מידע טכני (מימדים, חימוש, מעטפת ביצועים, טכנולוגיות וכו) + מידע על שירות בחיל הים המלכותי (בניה, פעילות מבצעית, שידרוגים וכו')
# מידע על הטביעה (אבדן קשר, חיפושים על כל שלביהם, ההשערות, האגדות, המציאה, המורשת וכו' וכו')
אני נוטה להעדיף ששתי הקבוצות יופרדו לשני ערכים שונים זה מזה.
לא נראה לי מתאים שמידע על שירות בצי המלכותי יהיה לצד סיפור הטביעה. זה בעצם ערובב של ערך הנדסי עם ערך של מורשת צבאית דרמטית.
יתכן שאת שם הערך הטכני על הצוללת צריך לשנות לשם הבריטי של הצוללת (טוטם) וכך הקורא הסביר ימצא בקלות אודות הטביעה כשיכתוב את המילה "דקר". אגב אם באמת ישונה השם לטוטם אז אני גם בעד להחזיר את השם לאבדן הצוללת אח"י דקר וליצור אליו הפניה מכל השמות המקוצרים דקר, אח"י דקר, הצוללת דקר וכו' אייל המהולל - שיחה 19:56, 14 בפברואר 2012 (IST)

text: אני בעד שערך אחד יכיל את כל המידע, כל מידע טכני על הצוללת וכן פסקה על שירותה בצי הבריטי. אין לי בעיה עם שם הערך. כמו כן בהליך האיחוד יש לשמר את התורמים הקודמים ‏Tomtom‏ ‏ • שיחה 12:40, 16 בפברואר 2012 (IST)
replies: text: :לא לאיחוד. הצוללת ראויה לערך בפני עצמו. אורח פורח - שיחה - בהגיגי כבר ביקרתם? 01:08, 17 בפברואר 2012 (IST)
replies: text: :: אין שום סיבה לשם הארוך "אובדן הצוללת אח"י דקר". השם צריך להיות "טביעת הצוללת דקר". איתן - שיחה 14:40, 18 בפברואר 2012 (IST)

text: ::  איחוד. יש מקום לערך על הצוללת, ולערך מורחב על טביעתה. איתן - שיחה 14:42, 18 בפברואר 2012 (IST)
replies: text: ::: הסרתי את תבנית האיחוד. הדיון מת, תגובה אחרונה לפני 10 חודשים ויש מתנגדים. לא יעלה על הדעת שערך מומלץ ישב עם תבנית איחוד... בורה בורה - שיחה 19:45, 3 בדצמבר 2012 (IST)
thread_title:  שם הערך 2/איחוד 

message: ערב טוב. בעקבות פנייה בדף שיחתי, ראשית אציין כי מדובר בהשקעה יוצאת דופן וראוייה להצדעה. החומר מרתק ועשיר מאד. יחד עם זאת, נדרשת עבודה נוספת על הערך בכדי להביאו לרמת מומלצות ואציין את עיקרי הדברים:
בפסקת הרקע: הקטע הבא מעט "רכילותי" ו/או ארכני והייתי שוקל לצמצמו או לוותר עליו:" לדברי ערן שורר, שהפליג בצוללת בחלקו הראשון של מסעה, יישם רענן יוזמות מקוריות על מנת להגביר את מקצועיות הצוות. כך למשל, כדי להפיק לקחים ולמנוע חזרה על טעויות ניהלו בדקר את "ספר השטויות": השוגה היה חייב לחבר שיר על האירוע שהיה מובא לידיעת כולם. כלפי מפקדת חיל הים הפגין רענן מקצועיות מבצעית, ועמד באופן מדויק בדרישות הדיווח ובביצוע תוכנית ההפלגה." 
ככלל, יש צורך בוויקיזציה. לדוגמא בפרק:" ניתוק הקשר עם הצוללת והחיפושים אחריה" פעם אחת כתוב ב-6 בבוקר, פעם בשעות 1200 ו-1800 ופעם עד השעה 08:00. יש צורך בפורמט אחיד. כיתוב במונחים לועזיים לאורך הערך לא אחיד. פעם "באותיות קטנות" ופעם ב"גדולות". רישום תאריכים, דוגמא: "ב6 ליוני 1967", צ"ל ב-6 ביוני 1967. (יש עוד דוגמאות כאלו לאורך הערך).
בפרק: תעלומת הדקר וחרושת השמועות. הטקסטים: "דבקות בעיקרי "דו"ח אבדן הדקר" שהוציא אראל הייתה חוסכת מאמצי שווא של חיל הים ומקטינה את עוגמת הנפש לקרובי הנספים.", וגם "ובהמשך אף פתחה פתח למהלכים שגויים של חיל הים עצמו.", וגם בפרק " מצוף הסימון" הטקסטים :" לא הושקעה מחשבה מה גרם לנזקים אלו. מדגימות החול....", וכן: " בעוד שחיל הים הבין כי באחריותו לא לפרסם דברים שאינו בטוח בהם, מסקנות חקירת המצוף שהגישו לו מכוני המחקר הניבו תוצאה יחידה, נחרצת ושגויה", וכן " המסקנה גם לא עמדה במבחן ההיגיון הפשוט", הם פרשנות/ניסוח לא ניטראלי, בערך אנציקלופדי לא עוסקים במחקר מקורי ורצוי להימנע מפרשנות ומניסוחים לא ניטראליים. (יש עוד ניסוחים כאלו לאורך הערך אך עצרתי כאן).
תת הפרק: "סיבות על טבעיות" מאד בעייתי בהעדר מקורות. 
תת הפרק: "התייחסות לשמועות"-מנוסח כפרשנות.
הפסקה על "אבדן צוללות בציי המעצמות" ארוכה מאד, ולטעמי מתאימה יותר כפרק בערך צוללת או כערך נפרד, אך לא בערך זה, כאשר בפרק שם יש לאזכר גם את הדקר וגם את טביעת הצוללת הרוסית קורסק. אפשר בערך על הדקר לציין שהאסון היה ברקע של סדרת אסונות כגון דוגמא אחת או שתיים.
שימוש במונחים מקצועיים וקיצורים: שינור. הקורא ההדיוט לא מכיר את המושג ובהעדר ערך תומך רצוי או לנסח אחרת או לצרף הסבר קצר. הפעלת טורפדו בתוך הצמ"ט. צמ"ט ?." אכן ב-231230 מבקשת הדקר", 231230?. משהב"ט- משרד הביטחון, בבקשה בלי קיצורים. שדרוג מערכת התאורה ב ROV... ROV?.
בפרק:" החקירות והחיפושים אחר שברי הצוללת", עדיף להערכתי שהטבלה תהיה במצב "כרגיל סגור".
הערות שוליים: לטעמי, לא מומלץ "להתכתב" עם הקורא באמצעות הערות שוליים, בוודאי לא בהיקף כזה ואם מדובר בתוכן מהותי, ראוי לשלבו בערך. 
ושוב, הצדעה על ההשקעה. בברכה Assayas • שיחה • 20:54, 14 בפברואר 2012 (IST)
replies: text: מוטי שלום! תודה על תשומת הלב. מרבית ההערות תוקנו. קודקוד צהוב - שיחה 21:07, 15 בפברואר 2012 (IST)
thread_title:  מספר הערות לערך 

message: יצרתי קישורים לאתר נזכור לשמות אנשי הצוות המופיעים בערך. כך מקובל בכל האתרים הרלוונטיים בויקיפדיה. מבקש לא לשנות. קלונימוס - שיחה 15:01, 15 בפברואר 2012 (IST)
thread_title:  קישורים לאתר נזכור 

message: יבורכו כל התורמים לערך הנוגע בעצבים חשופים של הרבה בעם. מבקש תשומת לב בתיקוני הניסוח שמקדמים את השפה העברית לא לשנות את מהות התוכן מתוך אי ידיעה. לדוגמא חיל הים נוקט כל השנים במדיניות של אי פרסום השערות. הדבר מופיע יותר מפעם אחת בערך. והינה התיקון מייחס את ניתוח סבירות האירועים לחיל הים. מי שרוצה את עמדת חיל הים ניתנת כמעט ציטוט בפרק שאחריו. 
דוגמא אחרת  בפרק המצוף  מפורטות סיבות שהיו כדי לדחות את דו"ח המצוף המוביל לחיפושים במצריים. סגנון הפיקוד בחיל הים מדבר על סטייה בכלל מפקודה ולא על הרמת מהירות ל16 קשר או עליה על פני המים או טיסה אחרת. 
מציע למי שרוצה לשנות מהות לשים זאת בדף השיחה. כך נגיע לתוצאות יותר טובות כפי שהגענו לגבי המפות והצוללות הזרות.
הערך אינו ערך מומלץ אך הוא בהחלט ערך שמור. הח"מ מתחייב להמשיך ולשמור אותו. ושוב תודה לתרומות. קודקוד צהוב - שיחה 16:29, 1 במרץ 2012 (IST)
replies: text: אנא החלף את הקיצור "דמ"ע" למונח המלא ועשה כך גם לגבי קיצורים אחרים המופיעים בערך, אם יש עוד כאלה. שימוש בקיצורים אינו מקובל בדרך כלל בוויקיפדיה, ובטח לא לגבי מונחים הברורים אולי למי שעוסק בנושא שנים רבות, אך לא לקהל הרחב של הקוראים. ‏Ldorfman‏ • שיחה 16:44, 1 במרץ 2012 (IST)
replies: text: : לדורפמן תודה על ההערה. החלפתי המונחים המקוצרים. קודקוד צהוב - שיחה 12:46, 2 במרץ 2012 (IST)
thread_title: תיקוני ניסוח או שינויי מהות

message: לדעתי אין מקום לרשימה מלאה של שמות החללים, אלא לכל היותר להפנות למקור חיצוני עם רשימה כזו, בפרט באסון בסדר גודל כזה. זה לא מקובל בערכים אחרים על אסונות. ערן - שיחה 11:50, 19 במרץ 2012 (IST)
replies: text: הסרתי. ראו ויקיפדיה:פרלמנט/ארכיון 5#האם לתת את שמות הנספים בערכי פיגועים ומבצעים צבאיים? ושיחה:אסון המסוקים#הכללת שמות הנופלים בערך. הידרו - שיחה 14:27, 19 במרץ 2012 (IST)
replies: text: :שמות החללים היו מוסתרים והם לא העמיסו על הדף. רק מי שרצה נכנס פנימה (כמוני למשל). מה גם שהשמות היו מקושרים לדף יזכור ובכך מאפשרים לקורא הרחבה נוספת אפשרית מחוץ לויקי. גם באסון המסוקים או בערכים דומים דעתי שיש להכליל ובלבד שיהיה במצב מוסתר. אגב, בדף שיחה של אסון המסוקים לא היה קונצנזוס ברור אלא הוכרע ברוב דחוק. בקיצור, צר לי על ההחלטה למחוק. אייל המהולל - שיחה 17:50, 19 במרץ 2012 (IST)
replies: text: ::חוק הוא חוק. אין להציג שמות חללים. די בקישור חיצוני לאתר שבו השמות מוצגים. גילגמש • שיחה 17:52, 19 במרץ 2012 (IST)
replies: text: :::ויקיפדיה בעריכה חופשית יש מנהגים יפים יותר או פחות. העיקרונות החשובים הם שהכתוב יהיה נכון ויהיה מענין. מי שהסיר את הרשימה לא וידא לתת במקומה הפניה למקום בו רשומים שמות החללים וכך פגם בערך. הרשימה הסגורה מתאימה  למקרים האלה יותר מאשר הפניה לקישור חיצוני. גם כאן וגם במסוקים. מי שקורא את הערכים נכנס לתוך הענין ועשוי לרצות לדעת מי מת שם. <S>זו גבהות רוח שלא במקומה לשלוח אותו לחיפושים במקומות אחרים. וזו גם פעולה נוגדת את מטרת הויקיפדיה לכסות את החומר בעצמה.  בשביל לרשום איפה יש כל דבר יש מנועי חיפוש.</S> מבקש להחזיר את הרשימה הסגורה. קודקוד צהוב - שיחה 15:41, 20 במרץ 2012 (IST)
replies: text: ::::דעה זו הושמעה בדיון העקרוני, אך הוחלט שלא לקבלה. כדי לשנות החלטה זו יש לפעול להצבעה בקרב כלל הוויקיפדים ברוב מיוחס של 60% (נראה לי שהיא עברה בפרלמנט ולא בהצבעת מחלוקת). יתכן שיש יוצאים מהכלל - צריך לבדוק. בכל אופן, גם אם יש חריג הוא לבודדים ולא לכולם. אבדוק ואעדכן. גילגמש • שיחה 15:57, 20 במרץ 2012 (IST)
replies: text: ::::: קראתי את הערך כשכלל את הטבלה במצבה המוסתר ולא מצאתי בעייה באזכור. מי שמעוניין יכול היה להכנס ולקבל הרחבה ומי שלא מעוניין לא נידרש לכך, משום שהטבלה הוצבה כשהיא סגורה. יש כאן לטעמי נסיבות מיוחדות לאזכור הפרטני המוצנע. אבדנם הפיסי בים והעובדה שמעולם לא הובאו לקבורה, הסיפור האנושי סביב העגונות, העוצמה הרבה של כל האירוע בציבוריות הישראלית ועוד. לא נראה לי שהדיון בפרלמנט רלוונטי לאירוע הזה ובכל מקרה החלטות אינן "תורה מסיני" ואפשר לשנותן. הייתי שוקל מחדש את ההחלטה להסיר במקרה הספציפי הזה. Assayas • שיחה • 00:12, 22 במרץ 2012 (IST)
מסכים עם התומכים בהשארת רשימת הנספים המוצנעת. היא נתון חשוב בערך אנציקלופדי מסוג זה המתאר טביעה שנחשבת עד היום לאסון לאומי.
בנוסף, התקבלה לאחרונה החלטת פרלמנט (פרלמנט/ארכיון 53), שעל פי סעיף 1 א' בה, ניתן להוסיף שמות נספים לפי שיקול דעת המגובה ברוב בדף השיחה. על פי מרבית המתדיינים כאן ועל פי נימוקיהם, אני מחזיר את הרשימה במתכונתה הקודמת. Noon - שיחה 03:01, 22 במרץ 2012 (IST)

text: לא היתי מודע לשינוי המדיניות. גילגמש • שיחה 06:50, 22 במרץ 2012 (IST)
replies: text: :: שינוי המדיניות התייחס לעד 5 שמות בערך, לפי שיקול דעת המפורט בדף השיחה. למרות שאני תומך בהצגה, וחושב שהחלטת הפרלמנט מ-2005 אנכרוניסטית, יש להסיר את הרשימה עד לשינוי. איתן - שיחה 19:43, 25 במרץ 2012 (IST)

text: :מברך את נון על החזרת רשימת החללים הסגורה. כל אחד ימצא בערך את מה שיענין אותו. חוזר על הבקשה לנהוג בעדינות בטיפול בערך הנ"ל שהשתפר מאוד כתוצאה מתשומת הלב שניתנת לו מעורכים רבים. קודקוד צהוב - שיחה 13:48, 22 במרץ 2012 (IST)
replies: text: ::אין סיבה לא להכליל את השמות, במיוחד כשהם במצב מוסתר. קלונימוס - שיחה 13:47, 25 במרץ 2012 (IST)
replies: text: :::אני מתנגד להכללת רשימת החללים בערך, וסבור שהכללת הרשימה מנוגדת להחלטת הפרלמנט. יש מקום לאזכור שמו של חלל מסוים, שלחלקו באירוע יש ייחוד, אך לשם אזכור שמות החללים נדרשת החלטה מפורשת וגורפת, שתחול על כל הערכים העוסקים בנספים. דוד שי - שיחה 19:24, 25 במרץ 2012 (IST)
replies: text: ::::: הרשימה הסגורה מכובדת ואינה פוגעת. לדעתי יש לשנות את החלטת הפרלמנט מ-2005 שהתקבלה ברוב מקרי. דקר היא מקרה חריג לענין זה. איתן - שיחה 19:39, 25 במרץ 2012 (IST)
replies: text: :::::: אבל, לצערי, החלטת הפרלמנט שרירה וקיימת כל עוד לא שונתה. גם חוקים חסרי היגיון צריך לכבד. איתן - שיחה 19:41, 25 במרץ 2012 (IST)

text: אני בוש ונכלם - הטעות שלי. אין מגבלה על מספר השמות. נדרש רק רוב בדף השיחה. איתן - שיחה 20:21, 25 במרץ 2012 (IST)
replies: text: : שכוייח גדול, איתן! אם כך, יש רוב להכללת השמות. קלונימוס - שיחה 21:36, 25 במרץ 2012 (IST)
replies: text: :: דווקא בהצעה שלי בפרלמנט עלה הרעיון להגביל לחמישה שמות כדי למנוע רשימות, ורוב המשתתפים דחו את ההצעה עד כדי כך שהסרתי את ההגבלה. ככה זה בפוליטיקה. על כל פנים - בערך הזה נראה לי שיש מקום לרשימה. איתן - שיחה 07:27, 26 במרץ 2012 (IST)
replies: text: :::עכשיו הבחנתי בשחזור של הרשימה. שמח על ההחלטה להחזירה. גם בערכים אחרים אני לא הייתי מונע הכללת רשימות ובלבד שיהיו מוסתרות. אבל על כך בפעם אחרת. אייל המהולל - שיחה 20:19, 28 במרץ 2012 (IST)
replies: text: :::: כמדומני שההסכמה הייתה על טבלה במצב כרגיל סגור ולא פתוח. צריך לכבד גם את המתנגדים ואת הסיכום, תודה.Assayas • שיחה • 07:53, 4 באפריל 2012 (IDT)
replies: text: :::::אני מניח שאתה מתייחס לכך שהרשימה הייתה פתוחה. מדובר בבאג שהתרעתי עליו ותוקן. עתה הרשימה מוסתרת. Noon - שיחה 23:50, 4 באפריל 2012 (IDT)
replies: text: :::::: צהריים טובים ידידי ותודה, ראיתי שתוקן. לא ידעתי על הבאג. בברכה Assayas • שיחה • 12:12, 5 באפריל 2012 (IDT)
thread_title:  שמות החללים 

message: אני סבור שכל הטענות העיקריות, שעלו בדיון הקודם, טופלו ויש מקום לדיון מחודש. גילגמש • שיחה 14:24, 17 במרץ 2012 (IST)
replies: text: אחד הערכים הטובים והמלאים שקראתי. יחד עם זאת, יש בערך הרבה מילים שמסומנות בבולד. לא הבנתי למה ומה הקריטריון או הסיבה לכך. גיא - שיחה 23:51, 17 במרץ 2012 (IST)
replies: text: :אין לזה סיבה מיוחדת ואין קריטריון כלשהו. קלונימוס, שכותב בתחום ההיסטוריה הימית, נוהג לעשות את זה. אפשר לבטל את הסימון הבולט. גילגמש • שיחה 23:52, 17 במרץ 2012 (IST)
replies: text: ::בת דודה של אבי קרויה ע"ש הצוללת. דודה נספה באסון. הסיפור קרוב למשפחתי פרט לעובדה שהערך מצויין לפי דעתי. כיכר השבת • שיחה • שָׁמוֹר וְזָכוֹר  21:52, 18 במרץ 2012 (IST)
replies: text: ::: אחרי קריאה חוזרת וויקיזצייה קלה שעשיתי אני מסכים עם גילגמש. שתי הערות: הטבלה המרכזת להלן:"טבלת החיפושים אחרי שברי הצוללת", ראוי להערכתי שהיא תהיה במצב "כרגיל סגור", כפי שבוצע עם רשימת הנספים באסון. הערה שנייה, בסייפא של פסקת "סיבת הטביעה", אשמח אם כותב הערך יסביר במשפט, או בתוכן עצמו בסוגריים, או בהערת שוליים מהו שינור?. חתיכת פרוייקט, אני מצדיע לכותב. Assayas • שיחה • 10:43, 19 במרץ 2012 (IST)
replies: text: :::: השינור הוסבר כמונחון בגוף הערך ובמחשבה שנייה, מיקום הטבלה בסוף הערך מקביל לנספח ולהערכתי זה בסדר שהיא תשאר במצב פתוח. לפיכך א.מ.ל - נמתין להצבעה. Assayas • שיחה • 20:17, 21 במרץ 2012 (IST)
replies: text: ::::: חן חן לגילגמש, אבל זה לא מדוייק, וחוזר לדיון קודם בנושא. נראה לי שבפעם הראשונה בה מוזכר שמו של כלי שיט כדאי לציין אותו בהדגשה, ואחר כך במרכאות. ושימו לב לפנינה של דוד שי בדיון זה! קלונימוס - שיחה 13:36, 25 במרץ 2012 (IST)
thread_title:  הערות מרשימת ההמתנה 

message: הוספתי היום 11 דפים מגנזך המדינה.
כ.אלון הוריד אותם בטענה ש"לא נגיש לצפיה".
אלה מסמכי PDF, הם נגישים וברורים וקריאים, לצפייה נדרשת הרזולוציה הגבוהה ביותר, וכך גם הוסבר.
מציע להחזיר את הקישור. תודה
replies: text: בכל הכבוד, אפילו אם משתמש אחד (אני) לא הצליח לפתוח את הקובץ, זה עדיין "לא נגיש לצפיה". כאשר אתה מעלה קובץ אנא דאג לכך כי כל משתמשי האתר יוכלו לצפות בו ללא הסברים . תודה.--כ.אלון - שיחה 21:26, 10 במרץ 2013 (IST)
replies: text: : כ.אלון, גישת "אפס סובלנות" שלך מונעת מאחרים מידע מרתק. תחשוב על אפשרות לתקן, או לסייע בהעלאת המסמך בצורה תקינה. ראה את הקישור - דו"ח סודי של חיל הים נחשף: ייתכן שבריה"מ הטביעה הדקר באתר הארץ 10 במרץ 2013. Mr.Shoval - שיחה 07:26, 9 באפריל 2013 (IDT)
thread_title:  מסמכים מגנזך המדינה, הרחבה, קישורים פנימיים [[משתמש:Mr.Shoval|Mr.Shoval]] - [[שיחת משתמש:Mr.Shoval|שיחה]] 

message: כל הכבוד תיאור מפורט,אמין ומקצועי. 84.228.2.251 07:26, 16 באפריל 2013 (IDT)
thread_title:  משוב מ-16 באפריל 2013 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.dolphin.org.il/?CategoryID=169
** In טביעת הצוללת דקר on 2013-05-05 04:27:13, 404 Not Found
** In טביעת הצוללת דקר on 2013-05-14 22:25:50, 404 Not Found
--Matanyabot - שיחה 01:26, 15 במאי 2013 (IDT)
thread_title:  קישור שבור 

message: מי שכתב את המשפט הנוסף על טביעת הצוללת וגם מי ששחזר את שחזורי כנראה לא קראו את הערך ואת המשפטים הסובבים את המשפט שנוסף. בפסקת המסקנות כתוב "...במצב פתוח ומעידים כי הצוללת הפליגה בעומק פריסקופי, תוך כדי שינור או זמן קצר ביותר לאחר הפסקתו". אם המסקנה היא שהצוללת כמעט והתנגשה באניה ולכן צללה מהר מדי (שזה מה שכתוב בפסקה), אז ההנחה שהיא צללה עמוק מדי מלכתחילה לא מתאימה לכאן. ועוד הערה: מדובר על ערך מומלץ. לערך כזה יש לגשת בזהירות ולשנות בו דברים. Shannen - שיחה 16:49, 27 באוגוסט 2013 (IDT)
replies: text: שים לב לכותרת מעל האפשרויות השונות. "להלן ניתוח הסבירות לתרחישים השונים, על פי הערכת ימאים וצוללנים ותיקים מחיל הים:". אלה תרחישים, ובהם גם למשל פגיעה מכוונת בצוללת או טביעה עקב בעיה מבנית. תרחישים אלה גם נשללו במסקנות, אך עדיין מופיעים בפיסקה זו. תרחיש מספר 6 שהוסף, הוא תרחיש שאכן נידון, אני שמעתי עליו בזמנו. אפשר אולי לנסח טוב יותר, אבל הוא תרחיש לגיטימי שיש לו מקום. ואין איסור לעדכן ערך מומלץ... בורה בורה - שיחה 18:44, 27 באוגוסט 2013 (IDT)
replies: text: :הוא תרחיש שנידון לפני שמצאו את הדקר. אם תקרא מסביב למשפט תראה שהוא פשוט לא מתאים למקום הזה. אין איסור אבל צריך, עדיין, לגשת בזהירות כי ערכים אלו הם חלון הראווה שלנו. Shannen - שיחה 21:54, 27 באוגוסט 2013 (IDT)
replies: text: ::לבורה בורה ושאנן שלום! תרחיש מספר 6 שהתווסף סותר את האמור בתרחיש 2. מצב הצוללת כפי שנמצאה מראה שהארוע קרה בהיותה בעומק רדוד. בכך יש ביטחון מלא. אין סבירות לניסוי ירידה לעומק. כמו כן הדקר לא קיבלה הוראה לאחר ביום אלא היא ביקשה הקדמה בארבעה ימים אושר לה להיכנס בהקדמה של שלושה ימים. היה כאן רמז שאין צורך למהר. לכן עדיף לסעיף 6 שלא יופיע כאן כי יכול לבלבל. גם ככה יש לקורא בעיה להבין היות ואינו מקבל תשובה חד משמעית. שנה טובה קודקוד צהוב - שיחה 00:35, 28 באוגוסט 2013 (IDT)
replies: text: ::: קיבלתי והסרתי את סעיף 6. בורה בורה - שיחה 07:14, 29 באוגוסט 2013 (IDT)
thread_title: סיבת הטביעה

message: כל הכבוד לכותבים על הערך המרשים והמכובד, ולעיתים אף מצמרר. כן ירבו ערכים באיכות כזו בויקיפדיה (ומי ייתן שכולם יהיו בנושאים משמחים יותר).
עם זאת, לאחר קריאת הערך (בשקיקה) מתחילתו ועד סופו, שמתי לב למספר בעיות שלא אתיימר לתקן בעצמי:
1 בפרק "ההפלגה בים התיכון" כתוב: "רענן היה מפקד מנוסה וידע שאם הסערה תימשך אף אחד לא ישאיר את הצוללת מחוץ לנמל כשתגיע". 
replies: text: א. לא מוזכרת סערה לפני המשפט הנ"ל. לאחריו מוזכר התאריך 22 בינואר, כלומר לכאורה מדובר בסערה שהתרחשה לפני 22 בינואר. בפסקה הבאה מתואר מזג אוויר שניתן אולי לפרשו כסערה המדוברת, אך בלילה בין 24 ל-25 בינואר. זה מבלבל.
מדובר בגלים גבוהים 2.5 עד 4 מטר שהיו באותו הלילה ממערב. אולי נחליף את המשפט במילים "באיזור ההפלגה התקיים מזג אוויר גרוע. במצב כזה מפקד כלי שיט מבקש להגיע למקלט בנמל.  אם יחליט להכנס הוא אינו צריך רשות מאף אחד."

text: ב. המשפט הנ"ל נראה כהשערה - אם אני מבין נכון, אין ראיות שהיתה כוונה להגיע בזמן סערה ושמחשבה זו עלתה בדעתו של רענן. אמנם השערה חשובה להמשך הערך, אבל כאן היא לא מוצגת כהשערה, וגם זה עלול לבלבל.אם מה שכתבתי לעיל נכון, כדאי לערוך את המשפט הנ"ל מחדש כך שיבהיר שמדובר בהשערה, ולהעבירו לאחר איזכור מזג האוויר. לא אציע איך, כי אני סמוך ובטוח שכותבי הערך ידעו איך לעשות זאת טוב ממני.
 אפשרות שהיתה בידיו להוריד מהירות על הנתיב ולהגיע לקראת הזמן שנקבע. צוללות שהגיעו בעבר מוקדם מהתכנית  ישבו על הקרקע במפרץ והמתינו.
2 בפרק "מציאת מצוף הסימון" מופיעה בסוף רשימה תחת הכותרת "סבירות המסקנה נחלשת בעימות עם ממצאים אחרים שהיו בידי חיל הים".

text: א. זה שיפוט בדיעבד, אבל הכותרת לא מציימת זאת. ראוי לכתוב "בדיעבד, ניתן לומר כי המסקנה לא התאימה ל..."

text: ב. ברשימה מופיעים לא רק ממצאים אלא גם הערכות וטיעונים. יש לשנות את התיאור שלה בהתאם.
השינוי מקובל עלי

text: ג. פריט 3 ברשימה כולל את המשפט הלא ברור . האם זה צריך להיות "ולו הייתה מתקרבת לחוף מצרים הייתה מתקיימת מלחמת אש גלויה"? גם זה לא משפט טוב, כי אין ודאות שהיתה מתגלה; וגם אם כן, איך תתקיים מלחמה אם צד אחד אינו חמוש? אולי מדובר ב"מצב מלחמה" בין ישראל ומצרים? יש לשכתב ולהבהיר.
 אולי נכתוב "דקר" לא הייתה חמושה בטורפדו, קשה לשער שמפקד סביר  היה מתקרב לחוף עוין שבו רק שלושה חודשים קודם לכן טובעה אח"י אילת.

text: ד. פריט 4:  המשפט מנוסח רע מאוד. הרעיון הזה הוא מה שנקרא באנגלית  Third conditional כלומר הצגת מצב היפותטי בעבר אשר לא קרה בפועל. לעניות דעתי הדרך הנכונה לנסח זאת בעברית היא: "לא סביר היה שיבצע הפרת משמעת מבצעית כה חמורה, אשר הייתה מתגלה בוודאות. רענן היה יודע להעריך, שאם יעשה זאת, מפקד חיל הים לא יוכל לסמוך עליו יותר, ולא היה עושה מעשה שתוצאתו תהיה הדחתו מפיקוד כלי השייט." גם משפט זה קצת מסורבל ואולי כדאי לפשט אותו עוד יותר.
אולי עדיף המשפט הבא "לא סביר היה שמפקד צוללת המיועד לקידום למפקד שייטת הצוללות יפגין לצוותו הפרת משמעת מבצעית חמורה, אשר הייתה מתגלה בוודאות. רענן היה יודע להעריך, שאם יעשה זאת, מפקד חיל הים לא יוכל לסמוך עליו יותר, ולדבר תהיה השפעה שלילית מיידית  לגבי מעמדו." 
3 בפרק "ניהול החיפושים"

text: א. נראה לי שצריך לתקן את המשפט הראשון מ ל-"שהגיעה מחוקרי המצוף, עמדה"; ובמשפט השני, "היוותה" צ"ל "היווה".
לאחר בדיקה הבהרתי בערך "המסקנה לגבי מיקום השברים בחוף המצרי, שהגיעה מחוקרי המצוף עמדה בסתירה למסקנות שבדו"ח אראל. דו"ח אראל היה מסווג ומרבית אנשי החיל מודרו ממנו. המסקנה החדשה נתקבלה ללא ערעור והוצגה כעובדה לחיל הים." מה דעתך על הנוסח החדש?

text: ב. בהמשך הפרק מופיע  המשפט השני לא שייך לכאן; מציאת הצוללת מוזכרת רק הרבה יותר מאוחר. גם המשפט השלישי מיותר - הוא מופיע שוב בסוף הפרק.
מסכים לגבי מחיקת המשפט השני. המשפט השלישי מדבר על ארוע שקרה באותה תקופה  עם הפעילות במשפט הראשון.  ותאר שלמעשה היינו יכולים לקבל חשיבה של בעלי מקצוע אמריקאים על הבעיה 13 שנים קודם לכן.
בנוסף לכל הנ"ל, במקרים רבים קביעות שמופיעות בערך בולטות בהעדר ציון המקור (בעוד שלקביעות רבות אחרות יש סימוכין). מפאת כבוד הערך לא נראה לי נכון להוסיף תבניות דרוש מקור. 
חלק מה"קביעות" מבוססות על הערכות בעלי נסיון ולא נכתבו בספרות קודמת. מציע לטפל בהן בשלב מאוחר יותר.  
כמו כן יש לא מעט תקלדות בערך (שלא אתקן, בוודאי לא לפני התייחסות לדברים החשובים יותר). תבורך בתיקון רק תראה שהמשמעות לא מתהפכת כמו בין לא ולו
ולסיכום, שוב, יישר כוח לכותבים. Laugh Tough - שיחה 21:34, 1 בינואר 2014 (IST)
לLaugh Tough שלום! תודה על המחמאות ויותר מזה על תשומת הלב. הכנסתי את תשובתי בתוך דבריך ויחד נבנה ונסתום את הפרצות. קודקוד צהוב - שיחה 14:53, 10 בינואר 2014 (IST)

text: תודה, אתחיל בעבודה ואתקן כפי יכולתי. Laugh Tough - שיחה 23:32, 10 בינואר 2014 (IST)
----
קודקוד צהוב, מימשתי את רוב התיקונים שדובר עליהם. אבל נתקלתי בבעיה בתיקון הראשון (בפרק "ההפלגה בים התיכון"):
* עוד לפני התוכן שציטטתי לעיל (הנוגע לסערה) מופיע המשפט הבא: 
* בהערה המפנה לספרו של האלוף אראל כתוב: .
אם כן מתי היה סיום קורס חובלים מתוכנן? האם אפשר להביא את הודעת המפקדה המלאה כדי להבהיר?
אשמח אם תתקן את כל הקטע הנ"ל כולל התיקון שהצעת לעיל. Laugh Tough - שיחה 01:44, 11 בינואר 2014 (IST)

text: במחשבה נוספת הערה צריכה להבהיר ואם היא מבלבלת עדיף בלעדיה. תיקנתי הנוסח ומחקתי ההערה. בדוק בבקשה  אם זה נראה לך ברור מספיק. קודקוד צהוב - שיחה 22:00, 11 בינואר 2014 (IST)
replies: text: : אכן עכשיו טוב יותר. Laugh Tough - שיחה 21:55, 23 בינואר 2014 (IST)
thread_title:  כל הכבוד - והערות שלא אתקן בעצמי 

message: קודקוד צהוב - ראיתי שערכת את הפרק הזה מספר פעמים כך שנראה שהוא חשוב לך. אבל הוא מנוסח בצורה מאוד לא אנציקלופדית, מביע דעה (גם אם הגיונית), ובמיוחד, התייחסות בתוך הערך לעריכה של הערך נראית לי לא ראויה (לא ידוע לי אם יש מדיניות בנושא זה).
האם יש מקורות שאתה יכול להביא לתמוך בטענות שאתה מביא? אם כן, אולי ניתן יהיה לנסח את הפרק הזה מחדש בהסתמך עליהם. אם לא, אולי עדיף בלעדיו. Laugh Tough - שיחה 21:55, 23 בינואר 2014 (IST)
thread_title: שימור התעלומה

message: "הראיה היחידה עליה הסתמך וויליאמס היא שלמות המדור הקדמי של הצוללת. ואולם, ישנו הסבר פשוט יותר, אותו יש לקבל (לפי עקרון התער של אוקהם)" 132.65.250.10 18:30, 31 באוגוסט 2015 (IDT)
thread_title:  כתיבה שיפוטית יתר על המידה בפסקה על דו"ח נאוטיקוס 

message: יש עוד הרבה ערים בארץ בעלי רחוב בשם "דקר" על שם הצוללת 79.179.111.193 05:28, 1 במאי 2017 (IDT)
thread_title:  משוב מ-1 במאי 2017 

message: לפי דעתי, המשט לא זכאי לערך נפרד. PRIDE! - שיחה 23:45, 1 במרץ 2022 (IST)
replies: text: מתאים יותר לאחד את הערך המשט לזכר הצוללת דקר לסוף הערך טביעת הצוללת דקר. דוד שי - שיחה 05:33, 2 במרץ 2022 (IST)
replies: text: :טביעת הצוללת דקר הינו ערך מקצועי ומרשים הממוקד בנסיבות הטביעה. הערך המשט לזכר הצוללת דקר מתאר מפעל עממי שהחל שנים רבות לאחר טביעת הצוללת וממשיך להתקיים בכל שנה תוך שמתהווה בו מתודה ההולכת ומתגבשת. אשר על כן אני סבור שאין לאחד בין הערכים ולאפשר להם להתפתח עצמאית כככול ויתחדש המידע.  Aronnax1870 - שיחה 10:20, 3 במרץ 2022 (IST)
אומנם המשט השנתי לזכר הצוללת דקר מנציח את זיכרה, אולם זו פעילות עצמאית בעלת מאפיינים יחודיים כגון: ספורט ימי, ימאות, תחרותיות, מפעל עממי ועוד, דבר המצדיק השארת הערך כערך עצמאי. להבדיל מפעולות אחרות שכל יעודן הנצחה, למשט יש כאמור מאפיינים נוספים. על כן לדעתי יש מקום לשמר את הערך כערך עצמאי, להרחיב אותו ובעתיד לבחון שוב את שאלת האיחוד, אם בכלל.Aronnax1870 - שיחה 10:22, 2 במרץ 2022 (IST)

text: האיחוד. יוניון ג'ק - שיחה 09:24, 27 במאי 2022 (IDT)
thread_title:  איחוד 

message: בכותרת שירי זיכרון - כתוב משהו שאינו נכון - כתבתם: בת שבע מאור, אלמנתו של רופא הדקר, ד"ר שב"י יעקב מאור (פולרביץ). 
בת שבע אינה אלמנתו של רופא הצוללת דקר - ד״ר אבי שבי מאור. היא חתמה בשם ״בת שבע מאור״ למרות שזה לא היה שמה האמיתי, כי מעולם לא נישאו. שמה האמיתי הוא בת שבע אבגר. השיר שכתבה והתפרסם בחוברת ״מערכות ים״ במרץ 68, חתום רק - ״בת שבע מאור״. אולי כשם ספרותי. 
כאלמנת איש צוות הצוללת אח״י דקר, עלי לציין שהחוברת הזו ממרץ 1968, היתה והיא עדין יקרה לנו מאוד גם כיום, כי היתה שנים ארוכות כמו ״התנ״ך״ של הילדים שלי, מופיעים בה התמונות של - אבא דן מנור וכל חבריו. 
מבקשת להוריד את ההערה שכתובה כאן, בהקדם, כי אינה נכונה. אין צורך להוסיף הערה שאינה נכונה.
לא הרב גורן ולא משה״ב הכירו בבת שבע אבגר כאלמנתו של רופא הדקר, ד"ר שב"י יעקב מאור (פולרביץ). 
ההערה שלכם אינה נכונה ואני מבקשת להוריד אותה בהקדם. כתבתם:
בת שבע מאור, אלמנתו של רופא הדקר, ד"ר שב"י יעקב מאור (פולרביץ), כתבה מאמר האמנם? ב'מערכות ים' 89, מרץ 1968, עמ' 57.
ועוד - האם זה מאמר? 
עליי לציין שהאתר כולו כתוב טוב.
תודה רבה, 
נורית מנור Nurit Manor - שיחה 01:50, 13 ביוני 2022 (IDT)
replies: text: תיקנתי. דוד שי - שיחה 11:29, 13 ביוני 2022 (IDT)
thread_title:  כתוב משהו שאינו נכון  

message: שלום עורכים יקרים,
מצאתי קישור חיצוני אחד או יותר בטביעת הצוללת דקר שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.kan.org.il/podcast/program.aspx/?progId=2019 נמצא כקישור שבור. מומלץ להוסיף https://web.archive.org/web/20191216105937/https://www.kan.org.il/podcast/program.aspx?progId=2019 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:26, 7 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.kan.org.il/Podcast/item.aspx?pid=10788 נמצא כקישור שבור. מומלץ להוסיף https://web.archive.org/web/20180809121916/https://www.kan.org.il/Podcast/item.aspx?pid=10788 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:03, 25 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.lostsubs.com/ נמצא כקישור שבור. מומלץ להוסיף https://web.archive.org/web/20120125071933/http://www.lostsubs.com/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:00, 12 ביולי 2023 (IDT)
thread_title:  נמצאו קישורים חיצוניים שצריכים תיקון (יולי 2023) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.tzofim.net/zikaron נמצא כקישור שבור. מומלץ להוסיף https://web.archive.org/web/20200516085518/https://www.tzofim.net/zikaron לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:44, 22 במרץ 2024 (IST)
thread_title:  נמצאו קישורים חיצוניים שצריכים תיקון (מרץ 2024)